DA Den Europæiske Unions Tidende L 331/23

KOMMISSIONENS GENNEMFØRELSESFORORDNING (EU) 2017/2309

af 13. december 2017

om nedsættelse af fiskekvoter for visse bestande i 2017 på grund af overfiskning af andre bestande i de foregående år og om ændring af gennemførelsesforordning (EU) 2017/1345

EUROPA-KOMMISSIONEN HAR —

under henvisning til traktaten om Den Europæiske Unions funktionsmåde,

under henvisning til Rådets forordning (EF) nr. 1224/2009 af 20. november 2009 om oprettelse af en kontrolordning for Unionen med henblik på at sikre overholdelse af reglerne i den fælles fiskeripolitik, om ændring af forordning (EF) nr. 847/96, (EF) nr. 2371/2002, (EF) nr. 811/2004, (EF) nr. 768/2005, (EF) nr. 2115/2005, (EF) nr. 2166/2005, (EF) nr. 388/2006, (EF) nr. 509/2007, (EF) nr. 676/2007, (EF) nr. 1098/2007, (EF) nr. 1300/2008, (EF) nr. 1342/2008 og om ophævelse af forordning (EØF) nr. 2847/93, (EF) nr. 1627/94 og (EF) nr. 1966/2006 (1), særlig artikel 105, stk. 1, 2, 3 og 5, og

ud fra følgende betragtninger:

(1) Fiskekvoterne for 2016 blev fastsat ved: — Rådets forordning (EU) nr. 1367/2014 (2) — Rådets forordning (EU) 2015/2072 (3) — Rådets forordning (EU) 2016/72 (4) — Rådets forordning (EU) 2016/73 (5).

(2) Fiskekvoterne for 2017 blev fastsat ved: — Rådets forordning (EU) 2016/1903 (6) — Rådets forordning (EU) 2016/2285 (7) — Rådets forordning (EU) 2016/2372 (8) — Rådets forordning (EU) 2017/127 (9).

(3) Hvis Kommissionen fastslår, at en medlemsstat har overskredet de fiskekvoter, som den har fået tildelt, skal Kommissionen nedsætte denne medlemsstats fremtidige fiskekvoter, jf. artikel 105, stk. 1, i forordning (EF) nr. 1224/2009.

(4) Ved Kommissionens gennemførelsesforordning (EU) 2017/1345 (10) fastsættes der nedsættelser af fiskekvoter for 2017 for visse bestande på grund af tidligere års overfiskning.

(5) For nogle medlemsstaters vedkommende kunne der ved gennemførelsesforordning (EU) 2017/1345 imidlertid ikke foretages nedsættelser af kvoterne for de overfiskede bestande, eftersom disse medlemsstater ikke råder over nogen kvote for 2017.

(6) Hvis det ikke er muligt at nedsætte kvoterne for den overfiskede bestand i året efter overfiskningen, fordi den pågældende medlemsstat ikke har nogen kvote til rådighed, kan kvoterne nedsættes for andre bestande i det samme geografiske område eller med den samme handelsværdi, jf. artikel 105, stk. 5, i forordning (EF) nr. 1224/2009. I henhold til Kommissionens meddelelse 2012/C 72/07 (11) bør nedsættelserne så vidt muligt vedrøre kvoter for bestande, der befiskes af den samme flåde som den flåde, der overskred kvoten, idet der tages højde for behovet for at undgå udsmid i blandet fiskeri.

(7) De berørte medlemsstater er blevet hørt om de foreslåede nedsættelser af kvoterne for andre bestande end de overfiskede bestande.

(8) I 2016 overskred Spanien sin kvote for hvid marlin i Atlanterhavet (WHM/ATLANT). Den deraf følgende nedsættelse er blevet anvendt i overensstemmelse med gennemførelsesforordning (EU) 2017/1345, og den disponible 2017-kvote for hvid marlin er blevet inddraget helt, jf. de retningslinjer, der er fastlagt i meddelelse 2012/C 72/07. Da den disponible 2017-kvote for hvid marlin i Atlanterhavet ikke er tilstrækkelig, anmodede Spanien ved brev af 9. august 2017 om at anvende den resterende nedsættelse, herunder udestående nedsættelser fra tidligere år, på 2017-kvoten for sværdfisk i Atlanterhavet nord for 5°N (SWO/AN05N). Denne anmodning bør accepteres, jf. artikel 105, stk. 5, i forordning (EF) nr. 1224/2009.

(9) I 2016 overskred Spanien sin kvote for hvid tun i Atlanterhavet nord for 5°N (ALB/AN05N). Ved brev af 20. juli 2017 anmodede Spanien om, at nedsættelsen blev fordelt over tre år. I lyset af de fremlagte oplysninger, og under hensyntagen til at det i punkt 5 i ICCAT's supplerende henstilling 13-05 om genopretningsprogrammet for nordatlantisk hvid tun (12) fastslås, at overfiskning skal fratrækkes inden for højst to år, kan en ekstraordinær ligelig fordeling af nedsættelsen over to år alternativt accepteres.

(10) De spanske fiskerimyndigheder opdagede desuden, at de fangsttal for 2016 for hvid tun i Atlanterhavet nord for 5°N, der var blevet fremsendt til Kommissionen, var ukorrekte. På baggrund af de korrigerede data, som Spanien fremsendte den 4. august 2017, viser det sig, at den spanske kvote for hvid tun i Atlanterhavet nord for 5°N blev overskredet med en mindre mængde end den, der er taget højde for i forbindelse med de nedsættelser, der er fastsat ved gennemførelsesforordning (EU) 2017/1345. Nedsættelsen af den spanske 2017-kvote for hvid tun i Atlanterhavet nord for 5°N bør derfor tilpasses.

(11) Efter offentliggørelsen af gennemførelsesforordning (EU) 2017/1345 opdagede de portugisiske fiskerimyndigheder, at de fangsttal for 2016 for sværdfisk i Atlanterhavet nord for 5°N (SWO/AN05N), der var blevet fremsendt til Kommissionen, var ukorrekte. På baggrund af de korrigerede data, som Portugal fremsendte den 22. august 2017, viser det sig, at den portugisiske kvote for sværdfisk i Atlanterhavet nord for 5°N blev overskredet med en mindre mængde end den, der er taget højde for i forbindelse med de nedsættelser, der er fastsat ved gennemførelsesforordning (EU) 2017/1345. Nedsættelsen af den portugisiske 2017-kvote for sværdfisk i Atlanterhavet nord for 5°N bør derfor tilpasses.

(12) Den 17. maj 2017 anmodede Litauen om at få lov til at opdatere sine fangstopgørelser over makrel i EU-farvande i IIa og EU-farvande og norske farvande i IVa (MAC/*4A-EN). På grundlag af de ajourførte data, der er fremsendt af Litauen på samme dato, fremgår det, at Litauens kvote for 2016 blev overskredet for makrel i EU-farvande i IIa og EU-farvande og norske farvande i IVa samt for forældrebestanden, dvs. makrel i VI, VII, VIIIa, VIIIb, VIIId og VIIIe, EU-farvande og internationale farvande i Vb og internationale farvande i IIa, XII og XIV (MAC/2CX14-). De tilsvarende nedsættelser bør derfor føjes til bilaget til gennemførelsesforordning (EU) 2017/1345.

(13) Den 10. august 2017 underrettede Det Forenede Kongerige Kommissionen om, at bifangsterne af almindelig pighaj i EU-farvande og internationale farvande i I, V, VI, VII, VIII, XII og XIV (DGS/*15X14) var blevet fejlindberettet. Efter at Det Forenede Kongerige den 30. august 2017 indsendte deres korrektioner via systemet til indberetning af aggregerede fangstdata, ser det ud til, at bifangsterne af almindelig pighaj i EU-farvande og internationale farvande i I, V, VI, VII, VIII, XII og XIV stadig ligger under den tildelte kvote for 2016. De tilsvarende nedsættelser bør derfor udgå af bilaget til gennemførelsesforordning (EU) 2017/1345.

(14) I oktober 2017 afslørede en korrektion i algoritmerne for systemet til indberetning af aggregerede fangstdata, at Danmark har overfisket dybvandsreje i grønlandske farvande i NAFO 1 (PRA/N1GRN). Bilaget til gennemførelsesforordning (EU) 2017/1345 bør derfor ændres.

(15) Efter at definitionerne af bestandsområderne i forordning (EU) 2017/127 er blevet ændret, så fangsterne kan indberettes korrekt, bør Nederlandenes nedsættelse for overfiskning af sej i III og IV, EU-farvande i IIa, IIIb og IIIc samt underafsnit 22-32 (POK/2A34) i 2016 nu anvendes på 2017-kvoten for sej i IIIa og IV samt EU-farvande i IIa (POK/2C3A4).

(16) I 2017 ændrede Det Internationale Havundersøgelsesråd (ICES) forvaltningsområderne for tobis i sin rådgivning i overensstemmelse med benchmarket fra 2016. Nedsættelserne af Danmarks og Det Forenede Kongeriges kvoter som følge af overfiskning af tobis i EU-farvande i tobisforvaltningsområde 1 (SAN/234_1) i 2016 anvendes derfor på 2017-kvoten for tobis i EU-farvande i tobisforvaltningsområde 1r (SAN234_1R).

(17) Nogle af de i gennemførelsesforordning (EU) 2017/1345 fastlagte nedsættelser er desuden større end den tilpassede kvote, der er til rådighed i 2017, og kan derfor ikke foretages fuldt ud for dette år. I henhold til Kommissionens meddelelse 2012/C 72/07 bør de resterende mængder trækkes fra de tilpassede kvoter for de efterfølgende år, indtil den samlede overfiskede mængde er blevet kompenseret.

(18) Gennemførelsesforordning (EU) 2017/1345 bør derfor ændres —

VEDTAGET DENNE FORORDNING:

Artikel 1

De fiskekvoter, der er fastsat i forordning (EU) 2016/1903, (EU) 2016/2285, (EU) 2016/2372 og (EU) 2017/127 for 2017 som omhandlet i bilag I til nærværende forordning, nedsættes, ved at kvoterne for andre bestande nedsættes som vist i nævnte bilag.

Artikel 2

Bilaget til gennemførelsesforordning (EU) 2017/1345 erstattes af teksten i bilag II til nærværende forordning.

Artikel 3

Denne forordning træder i kraft på syvendedagen efter offentliggørelsen i Den Europæiske Unions Tidende.

Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 13. december 2017. På Kommissionens vegne Jean-Claude JUNCKER Formand

(1) EUT L 343 af 22.12.2009, s. 1.

(2) Rådets forordning (EU) nr. 1367/2014 af 15. december 2014 om fastsættelse af EU-fiskerfartøjers fiskerimuligheder for visse dybhavsbestande for 2015 og 2016 (EUT L 366 af 20.12.2014, s. 1).

(3) Rådets forordning (EU) 2015/2072 af 17. november 2015 om fastsættelse for 2016 af fiskerimuligheder for visse fiskebestande og grupper af fiskebestande i Østersøen og om ændring af forordning (EU) nr. 1221/2014 og (EU) 2015/104 (EUT L 302 af 19.11.2015, s. 1).

(4) Rådets forordning (EU) 2016/72 af 22. januar 2016 om fastsættelse for 2016 af fiskerimuligheder for visse fiskebestande og grupper af fiskebestande gældende for EU-farvande og for EU-fiskerfartøjer i visse andre farvande og om ændring af forordning (EU) 2015/104 (EUT L 22 af 28.1.2016, s. 1).

(5) Rådets forordning (EU) 2016/73 af 18. januar 2016 om fastsættelse for 2016 af fiskerimulighederne for visse fiskebestande i Sortehavet (EUT L 16 af 23.1.2016, s. 1).

(6) Rådets forordning (EU) 2016/1903 af 28. oktober 2016 om fastsættelse for 2017 af fiskerimuligheder for visse fiskebestande og grupper af fiskebestande gældende for Østersøen og om ændring af forordning (EU) 2016/72 (EUT L 295 af 29.10.2016, s. 1).

(7) Rådets forordning (EU) 2016/2285 af 12. december 2016 om fastsættelse af EU-fiskerfartøjers fiskerimuligheder for visse dybhavsbestande for 2017 og 2018 og om ændring af forordning (EU) 2016/72 (EUT L 344 af 17.12.2016, s. 32).

(8) Rådets forordning (EU) 2016/2372 af 19. december 2016 om fastsættelse for 2017 af fiskerimulighederne for visse fiskebestande og grupper af fiskebestande i Sortehavet (EUT L 352 af 23.12.2016, s. 26).

(9) Rådets forordning (EU) 2017/127 af 20. januar 2017 om fastsættelse for 2017 af fiskerimuligheder for visse fiskebestande og grupper af fiskebestande gældende for EU-farvande og for EU-fiskerfartøjer i visse andre farvande (EUT L 24 af 28.1.2017, s. 1).

(10) Kommissionens gennemførelsesforordning (EU) 2017/1345 af 18. juli 2017 om nedsættelse af fiskekvoter for 2017 for visse bestande på grund af tidligere års overfiskning (EUT L 186 af 19.7.2017, s. 6).

(11) Meddelelse fra Kommissionen — Retningslinjer for nedsættelse af kvoter efter artikel 105, stk. 1, 2 og 5, i forordning (EF) nr. 1224/2009 (2012/C 72/07) (EUT C 72 af 10.3.2012, s. 27).

(12) https://www.iccat.int/Documents/Recs/compendiopdf-e/2013-05-e.pdf.

BILAG I NEDSÆTTELSE AF KVOTER FOR ANDRE BESTANDE Medlemsstat Artskode Områdekode Artsnavn Områdenavn Tilladte landinger 2016 (samlet tilpasset mængde i kg) (1) Fangster i alt 2016 (mængde i kg) Kvoteforbrug (%) Overfiskning i forhold til tilladt landing (mængde i kg) Multiplikationsfaktor (2) Yderligere multiplikationsfaktor (3) (4) Udestående nedsættelser fra tidligere år (5) (mængde i kg) Nedsættelser 2017 (mængde i kg) Nedsættelser allerede anvendt i 2017 for samme bestand (mængde i kg) (6) Resterende mængde, der skal nedsættes for andre bestande (mængde i kg) (1) (2) (3) (4) (5) (6) (7) (8) (9) (10) (11) (12) (13) (14) (15) DE DGS 2AC4-C Almindelig pighaj EU-farvande i IIa og IV 0 2 118 Ikke relevant 2 118 / / / 2 118 0 2 118 Nedsættelser foretages for følgende bestande DE ARU 34-C Guldlaks EU-farvande i III og IV / / / / / / / / / 2 118 DK DGS 2AC4-C Almindelig pighaj EU-farvande i IIa og IV 0 1 350 Ikke relevant 1 350 / / / 1 350 0 1 350 Nedsættelser foretages for følgende bestande DK NEP 2AC4-C Jomfruhummer EU-farvande i IIa og IV / / / / / / / / / 1 350 DK NOP 04-N Sperling Norske farvande i IV 0 22 880 Ikke relevant 22 880 / / / 22 880 / 22 880 Nedsættelser foretages for følgende bestande DK NOP 2A3A4 Sperling IIIa; EU-farvande i IIa og IV / / / / / / / / / 22 880 DK POK 1N2AB Sej Norske farvande i I og II 0 3 920 Ikke relevant 3 920 / / / 3 920 / 3 920 Nedsættelser foretages for følgende bestande DK POK 2C3A4 Sej IIIa og IV; EU-farvande i IIa / / / / / / / / / 3 920 DK SAN 04-N Tobis Norske farvande i IV 0 19 860 Ikke relevant 19 860 / / / 19 860 / 19 860 Nedsættelser foretages for følgende bestande DK SAN 234_2R Tobis EU-farvande i IIa, IIIa og IV (tobisforvaltningsområde 2) / / / / / / / / / 19 860 ES BUM ATLANT Blå marlin Atlanterhavet 0 13 396 Ikke relevant 13 396 / A / 20 094 / 20 094 Nedsættelser foretages for følgende bestande ES SWO AN05N Sværdfisk Atlanterhavet, nord for 5°N / / / / / / / / / 20 094 ES GHL 1N2AB Hellefisk Norske farvande i I og II 9 000 27 600 306,67 % 18 600 1,0 A / 27 900 / 27 900 Nedsættelser foretages for følgende bestande ES RED 1N2AB Rødfisk Norske farvande i I og II / / / / / / / / / 27 900 ES WHM ATLANT Hvid marlin Atlanterhavet 2 460 9 859 400,77 % 7 399 1,0 A 138 994 150 092 2 427 147 665 Nedsættelser foretages for følgende bestande ES SWO AN05N Sværdfisk Atlanterhavet, nord for 5°N / / / / / / / / / 147 665 FR POK 1/2/INT Sej Internationale farvande i I og II 0 2 352 Ikke relevant 2 352 / / / 2 352 / 2 352 Nedsættelser foretages for følgende bestande FR POK 2C3A4 Sej IIIa og IV; EU-farvande i IIa / / / / / 2 352 FR RED 51214S Rødfiskarter (kystnære og pelagiske) EU-farvande og internationale farvande i V; internationale farvande i XII og XIV 0 29 827 Ikke relevant 29 827 / / / 29 827 / 29 827 Nedsættelser foretages for følgende bestande FR BLI 5B67- Byrkelange EU-farvande og internationale farvande i Vb, VI og VII / / / / / 29 827 IE POK 1N2AB Sej Norske farvande i I og II 0 5 969 Ikke relevant 5 969 / / / 5 969 / 5 969 Nedsættelser foretages for følgende bestande IE HER 1/2- Sild EU-farvande, færøske, norske og internationale farvande i I og II / / / / / 5 969 NL DGS 2AC4-C Almindelig pighaj EU-farvande i IIa og IV 0 1 260 Ikke relevant 1 260 / / / 1 260 / 1 260 Nedsættelser foretages for følgende bestande NL COD 2A3AX4 Torsk IV; EU-farvande i IIa; den del af IIIa, der ikke hører ind under Skagerrak og Kattegat / / / / / / / / / 1 260 NL HAD 7X7A34 Kuller VIIIb-k, VIII, IX og X; EU-farvande i CECAF 34.1.1 559 26 220 Ikke relevant 25 661 / / / 25 661 / 25 661 Nedsættelser foretages for følgende bestande NL HAD 2AC4 Kuller IV; EU-farvande i IIa / / / / / / / / / 25 661 PT GHL 1N2AB Hellefisk Norske farvande i I og II 0 18 487 Ikke relevant 18 487 / / / 18 487 / 18 487 Nedsættelser foretages for følgende bestande PT RED 1N2AB Rødfisk Norske farvande i I og II / / / / / / / / / 18 487 UK DGS 2AC4-C Almindelig pighaj EU-farvande i IIa og IV 0 17 776 Ikke relevant 17 776 / / / 17 776 / 17 776 Nedsættelser foretages for følgende bestande UK PLE 2A3AX4 Rødspætte IV; EU-farvande i IIa; den del af IIIa, der ikke er omfattet af Skagerrak og Kattegat / / / / / / / / / 17 776 (1) Kvoter til rådighed for en medlemsstat i henhold til de relevante forordninger om fiskerimuligheder efter hensyntagen til udveksling af fiskerimuligheder i overensstemmelse med artikel 16, stk. 8, i Europa-Parlamentets og Rådets forordning (EU) nr. 1380/2013 (EUT L 354 af 28.12.2013, s. 22), kvoteoverførsler fra 2015 til 2016 i overensstemmelse med artikel 4, stk. 2, i Rådets forordning (EF) nr. 847/96 (EFT L 115 af 9.5.1996, s. 3), med artikel 5a i Rådets forordning (EU) nr. 1221/2014 (EUT L 330 af 15.11.2014, s. 16) og med artikel 18a i Rådets forordning (EU) 2015/104 (EUT L 22 af 28.1.2015, s. 1) eller omfordeling og nedsættelse af fiskerimuligheder i overensstemmelse med artikel 37 og 105 i Rådets forordning (EF) nr. 1224/2009. (2) Som fastsat i artikel 105, stk. 2, i Rådets forordning (EF) nr. 1224/2009. Nedsættelser svarende til overfiskning * 1,00 finder anvendelse i alle tilfælde af overfiskning, der svarer til eller er mindre end 100 ton. (3) Som fastsat i artikel 105, stk. 3, i Rådets forordning (EF) nr. 1224/2009, og forudsat at graden af overfiskning overstiger 10 %. (4) Bogstavet »A« angiver, at en yderligere multiplikationsfaktor på 1,5 er blevet anvendt som følge af overfiskning i 2014, 2015 og 2016. Bogstavet »C« angiver, at en yderligere multiplikationsfaktor på 1,5 er blevet anvendt, fordi bestanden er omfattet af en flerårig plan. (5) Resterende mængder, der ikke kunne fratrækkes i 2016 således som fastsat i forordning (EU) 2016/2226 som ændret ved forordning (EU) 2017/162, fordi der ikke var nogen kvoter eller ikke var tilstrækkelige kvoter til rådighed. (6) Mængder, der kunne fratrækkes den samme bestand, takket være udveksling af fiskerimuligheder i overensstemmelse med artikel 16, stk. 8, i forordning (EU) nr. 1380/2013.